**כיבוד ומורא אב ואם - חובת האיש או חובת האישה?** (עמ' 9-12)

ההבדל בין איש לאישה בכיבוד אב ואם

התלמוד הבבלי במסכת קידושין (העוסקת באירוסין/קידושין של איש ואישה) ושייכת לסדר נשים מביאה ברייתא (תנו רבנן = פתיחה למשנה חיצונית/ברייתא) הדורשת את הפסוק ״איש, אימו ואביו תיראו״.

הפנייה בתחילת הפסוק היא לאיש כלומר לבן בלבד.

ומנין שגם אישה חייבת בכיבוד אב ואם?

מהמילה ״תיראו״ בסוף הפסוק הפונה אל שני המינים.

אם כן, למה נאמר בתחילה איש? כי איש תמיד סיפק בידו לעשות (=יכול לכבד את הוריו תמיד) ואילו אישה כשהיא נשואה, רשות אחרים עליה - יש לה מחויבות קודמת לבעלה ולצורכי ביתה.

אמר רב אידי בשם רב (אמורא בבלי): מכאן שאישה שהתגרשה חייבת בכיבוד אב ואם כמו איש כי כבר אין רשות אחרים עליה (ומדובר כשאין היא מטופלת בילדים קטנים).